Sjørøverplaneten

Sjørøverplaneten (originaltittel: Treasure Planet) er en amerikansk animert science fiction-eventyr og actionfilm for barn fra 2002 produsert av Disney-konsernet. Filmen handler om en tenåringsgutt som bor på planeten Montressor. En dag kommer over et skattekart som bringer ham ut på en eventyrlig og farefull reise til en annen planet. Manus er løst basert på Robert Louis Stevensons klassiske bok Skatten på sjørøverøya. 

Filmen er den 42. i rekken av Disneys klassikere.

Den ble ingen publikumsuksess.

 Filmens handling 

Montressor er planeten hvor den 15 år gamle Jim Hawkins bor. Her lever han et dagligdags liv og jobber sammen med sin mor på et vertshus. En dag krasjlander et romskip ved vertshuset, og romskipet etterlater seg et mystisk stjernekart i hendene på unge Jim. Dette fører han ut på sitt livs største eventyr, ettersom kartet viser veien til Sjørøverplaneten. En planet som Jim leste om i barnebøkene når han var liten, hvor det gjemmer seg en forsvunnet skatt av gull og juveler. Jim og familievennen Doktor Doppler drar av gårde i en spesialskute for å finne skatten. På reisen blir Jim kjent med kokken John Silver, som blir en god venn. Men når de begynner å nærmer seg Sjørøverplaneten oppdager Jim at hans gode venn har andre planer.

 Om filmen 

 Popularitet og økonomi 
Sjørøverplaneten ble en kommersiell flopp. Den innbrakte $ 109,6 millioner på verdensbasis, hvorav $ 38,2 millioner i USA. Den havnet på 69. plass over de mest innbringende filmene i USA i 2002. Til sammenligning innbrakte Lilo og Stitch (2002) over $ 273 millioner og Tarzan (1999) over $ 448 millioner.

Produksjonskostnadene var på $ 140 millioner. I tillegg ble det brukt rundt $ 40 millioner på markedsføring.

 Anmelderne 
Den fikk blandet mottakelse av anmelderne, noe som gjenspeiles i at den har fått 69 % på Rotten Tomatoes. Både Roger Ebert og Leonard Maltin gav den 2,5 av 4 stjerner.

VG og Dagbladet gav den terningkast fire.

 Rolleliste (stemmer) 
 Roller  Engelske stemmer  Norske stemmer Jim Hawkins  Joseph Gordon-Levitt  Nils-Martin Crawfurd Jim som barn  Austin Majors Ferdinand Falsen-Hiis John Silver  Brian Murray Helge Jordal Kaptein Amelia  Emma Thompson  Marit Synnøve Berg Doktor Doppler  David Hyde Pierce  Nicolay Lange-Nielsen B.E.N.  Martin Short Trond Fausa Aurvåg Sarah  Laurie Metcalf  Gjertrud Jynge Arrow  Roscoe Lee Browne  Roy Markussen Scroop  Michael Wincott Lasse Lindtner Billy Bones  Patrick McGoohan  Ivar Nørve Forteller  Tony Jay  Hallvard Lydvo Onus  Corey Burton Helge Winther-Larsen

 Referanser 

 Eksterne lenker 



Kategori:Disney-filmer
Kategori:Filmer fra 2002
Kategori:Animerte science fiction-filmer fra USA
Kategori:Animerte eventyrfilmer fra USA
Kategori:Animerte actionfilmer fra USA
Kategori:Animerte barnefilmer fra USA
Kategori:Filmer lagt til oppdiktede planeter
Kategori:Filmer lagt til verdensrommet
Kategori:Animerte filmer med antropomorfe dyr
Kategori:Filmer basert på verk av Robert Louis Stevenson